
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra Proiectului de Lege privind aprobarea Ordonanţei Guvernului nr.5/2019 pentru prorogarea unui termen prevăzut în art.2 alin. (1) din Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional, transmis Comisiei pentru tehnologia informației și comunicațiilor şi Comisiei pentru cultură, arte şi mijloace de informare în masă, pentru dezbatere în fond, cu adresa nr. PLx. nr. 532 din 28 octombrie 2019. 
	PREŞEDINTE,
	PREŞEDINTE,



	                Cătălin DRULĂ
	Gigel Sorinel ŞTIRBU

r a p o r t   C O M U N  
asupra Proiectului de Lege privind aprobarea Ordonanţei Guvernului nr.5/2019 pentru prorogarea unui termen prevăzut în art.2 alin. (1) din Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional
În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informației și comunicațiilor şi Comisia pentru cultură, arte, mijloace de informare în masă, au fost sesizate spre dezbatere în fond, cu  proiectul de Lege privind aprobarea Ordonanţei Guvernului nr.5/2019 pentru prorogarea unui termen prevăzut în art.2 alin. (1) din Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional transmis cu adresa nr. PLx. nr. 532 din 28 octombrie 2019.
Senatul, în calitate de primă Cameră sesizată, a adoptat inițiativa legislativă în şedinţa din 21 octombrie 2019, în condițiile articolului 115 alineatul (5) teza a III - a din Constituția României, republicată.

Potrivit prevederilor art. 75 alin. (1) din Constituţia României, republicată Camera  Deputaţilor este Cameră decizională. 

Consiliul Legislativ a avizat favorabil proiectul de ordonanță, cu observaţii şi propuneri, conform avizului nr. 642/25.07.2019.
Consiliul Economic și Social a avizat favorabil inițiativa legislativă, conform avizului nr. 3424/02.07.2019.
Proiectul de lege are ca obiect de reglementare prorogarea, până la data de 31 decembrie 2025, a termenului prevăzut la art.2 alin. (1) din Ordonanţa de urgenţă a Guvernului nr.18/2015 în scopul asigurării continuității serviciilor publice de programe radio pe teritoriul țării, dar și a accesului la informația radiodifuzată pentru românii din afara granițelor.

Examinarea proiectului de lege a avut loc în ședințe separate ale celor două comisii.
În conformitate cu prevederile art.61 din Regulamentul Camerei Deputaților, republicat, Comisia pentru tehnologia informației și comunicațiilor a dezbătut proiectul de lege în ședința din 2 decembrie 2019. La luccrările ședinței Comisiei au fost prezenți 12 deputați din totalul de 16 membrii.

În conformitate cu prevederile art. 55 și 56 din Regulamentul Camerei Deputaților, la lucrările Comisiei au participat, în caltate de invitați, din partea Ministerului Transporturilor, Infrastructurii și Comunicațiilor doamna Parasca Raluca, consilier asistent, doamna Simona Tarabasanu, domnul Dragoș Turularu, domnul Mircea Musa și domnul Eugen Rujoiu, Director Juridic, din partea Autorității Naționale pentru Administrare și Reglementare în Comunicații (ANCOM) domnul Eduard Lovin – vicepreședinte și doamna Cătălina Dobre – Șef serviciu Direcția Juridică.  

 Comisia pentru cultură, arte şi mijloace de informare în masă şi-a desfăşurat  lucrările în ziua de 10 decembrie 2019. Din numărul total de 15 membri ai Comisiei au participat la şedinţă un număr de 12 deputaţi. 

La dezbateri au participat, în conformitate cu prevederile art.55 din Regulamentul Camerei Deputaţilor, republicat, în calitate de invitați, din partea Ministerului Transporturilor, Infrastructurii și Comunicațiilor, doamna Parasca Raluca, consilier asistent, domnul Mircea Musa și domnul Eugen Rujoiu.
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă și ai Comisiei pentru tehnologia informației și comunicațiilor au hotărât, cu  majoritate de voturi (o abținere),  să propună plenului Camerei Deputaților un raport de adoptare a proiectului de Lege privind aprobarea Ordonanţei Guvernului nr.5/2019 pentru prorogarea unui termen prevăzut în art.2 alin. (1) din Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Cătălin DRULĂ
	PREŞEDINTE, 

Gigel Sorinel ŞTIRBU


	SECRETAR,
Gheorghe – Dinu SOCOTAR
	SECRETAR, 

Beatrice TUDOR

